**Christian Kalvenes** (født 8. mars 1977) er en norsk fotballeder og tidligere fotballspiller som er daglig leder for Brann.

Han spilte for Sogndal, Brann, Dundee United og Burnley før han la opp i 2012.

Klubbfotball
------------

### Tidlig karriere

Kalvenes spilte sin første eliteseriekamp for Brann mot Ham-Kam 28. mai 1995. 10 år og én dag etter spilte han sin andre eliteseriekamp for klubben, mot Lyn 29. mai 2005.

I mellomtiden spilte han for Åsane og Sogndal. Til tross for at han var et av Branns store talenter på 1990-tallet klarte han aldri å etablere seg i A-lagstroppen. Etter flere gode sesonger som midtstopper i Åsane ble han hentet til et Sogndal-lag som kjempet om opprykk til eliteserien sommeren 2000. Der spilte han i hovedsak venstreback, og bidro til at klubben vant kvalifiseringen mot Vålerenga samme år på flere scorede bortemål. 

I de neste sesongene var han et sikkert valg på Sogndals venstreback i tillegg til å score flere mål på frispark. Han var også visekaptein i klubben den siste tiden han var der. Foran 2004-sesongen ble han hentet tilbake til Brann, men der gikk han stort sett skadet frem til debuten i 2005. Ironisk nok var han tilbake fra skade omtrent samtidig som hans konkurrent om venstrebackplassen, Erlend Hanstveit. Etter at Hanstveit ble skadefri måtte Kalvenes finne seg i å være andrevalg i Brann-forsvaret.

### Dundee United

Den 2. august 2006 gikk Kalvenes til Dundee United for en overgangssum på omtrent £50 000. 
Kalvenes fikk sin debut for Dundee United i bortekampen mot Rangers FC 5. august 2006. Kampen endte uavgjort og Kalvenes skåret ett av målene for Dundee United. Kalvenes skåret mot Rangers også i sin siste kamp for Dundee United. 

I 2007/2008-sesongen, ble Kalvenes stemt fram som den beste venstrebacken i Scottish Premier League etter en imponerende sesong.

### Burnley

I juli 2008 fikk han en 2-årskontrakt med Championship-klubben Burnley. Med det valgte han bort en planlagt retur til hjemlandet. Kalvenes debuterte i en ligacup-kamp som Burnley vant 12. august 2008, og fikk med seg 83 minutter av kampen, før han ble byttet ut.

25. mai 2009 spilte han hele kampen da Burnley slo Sheffield United 1-0 i Playoff-finalen på Wembley, noe som førte til opprykk til Premier League.

I overgangsvinduet i januar 2010 ble Christian Kalvenes enig med Burnley om å avslutte kontrakten sin på grunn av spilletid. Kalvenes sitt mål var å spille for Brann, men Brann greide ikke å skaffe midlene som trengtes og han var derfor klubbløs i en liten periode. Kalvenes sa i media at han håper at han finner seg en klubb i neste overgangsvindu.

### Brann

14. juni 2010 skrev han under for Brann for tredje gang i karrieren. Han skrev under en kontrakt ut sesonge med oposjon med ett år til. Han er ment som en erstatning for Olafur Örn Bjarnason som reiser hjem til Island. Roald Bruun-Hanssen sa følgende om signeringen: "Vi er veldig godt fornøyd med å få denne avtalen på plass. Christian er en lokal gutt som har bidratt positivt i klubben to ganger tidligere. Han har gode personlige egenskaper, og er en anvendelig spiller."

Den 4. april 2022 ble han ansatt som daglig leder for Brann.

Referanser
----------

1. ↑   As, AS.com athlete ID kalvenes/25091[Hentet fra Wikidata]
2. ↑   transfermarkt.com, Transfermarkt spiller-ID 26204, besøkt 9. oktober 2017[Hentet fra Wikidata]
3. ↑   www.aftenposten.no[Hentet fra Wikidata]
4. ↑  Kalvenes blir daglig leder i Brann
5. ↑  Har sin første dag som daglig leder
6. ↑  (en) «Kalvenes heading through exit door at end of season». **The Courier**. 9. januar 2008. Arkivert fra originalen 15. mars 2008.  «Arkivert kopi». Arkivert fra originalen 15. mars 2008. Besøkt 15. august 2008.
7. ↑  (en) BBC News: Burnley sign Norwegian Kalvenes
8. ↑  (en) Kalvenes calls time at Tannadice
9. ↑  (no) «Kalvenes debuterte for Burnley i cupseier». *Aftenposten*. 12. august 2008. Besøkt 15. august 2008. [*død lenke*]
10. ↑  bt.no Styret stoppet Kalvenes-retur til Brann Arkivert 3. april 2010 hos Wayback Machine.
11. ↑  Kalvenes blir daglig leder i Brann

Eksterne lenker
---------------

* (en) Christian Kalvenes på Internet Movie Database Rediger på Wikidata
* (en) Christian Kalvenes – Transfermarkt Rediger på Wikidata

* (en) Christian Kalvenes – WorldFootball.net Rediger på Wikidata

* (en) Christian Kalvenes – Soccerbase.com Rediger på Wikidata

* (en) Christian Kalvenes – FootballDatabase.eu Rediger på Wikidata

* (en) Christian Kalvenes – Soccerway Rediger på Wikidata

* (no) Christian Kalvenes – Norges Fotballforbund Rediger på Wikidata

* (en) Christian Kalvenes – FBref Rediger på Wikidata

* (es) Christian Kalvenes – as.com Rediger på Wikidata